钦定古今图书集成/明伦汇编/闺媛典/第018卷 > 风流子 贺铸
## 钦定古今图书集成/明伦汇编/闺媛典/第018卷 > 风流子 贺铸

新绿小池塘，风帘动、碎影舞斜阳。羡金屋去来，旧时
巢燕，土花缭绕，前度莓墙。绣阁里，凤帏深几许，听得
理丝簧。欲说又休，虑乖芳信，未歌先咽，愁转清觞。
遥知。新妆了，开朱户，应自待月《西厢》。最苦梦魂，今宵
不到伊行。问甚时却与，佳音密耗，寄将秦镜，偷换韩
香。天便教人，霎时厮见何妨。